ผลัก-ดัน
อึมครึมเพราะขาดผู้นำองค์กรมาหลายเดือน ในที่สุดธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ก็ประกาศเปิดรับสมัครเอ็มดีใหม่ เริ่มยื่นใบสมัครได้ 16 ม.ค.15 ก.พ. 2556 นี้
16 ม.ค. 2556

อึมครึมเพราะขาดผู้นำองค์กรมาหลายเดือน ในที่สุดธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ก็ประกาศเปิดรับสมัครเอ็มดีใหม่ เริ่มยื่นใบสมัครได้ 16 ม.ค.15 ก.พ. 2556 นี้
ล่าสุดลือกันลั่นกระทรวงการคลังว่า ฟากบอร์ดเอสเอ็มอีแบงก์ทางฝั่งกระทรวงการคลัง และกระทรวงอุตสาหกรรม ตกลงกันผลักและดัน เชาวรัตน์ เชาวน์ชวานิล อดีตผู้ช่วยกรรมการผู้จัดการสายงานบริหารทรัพย์สิน บรรษัทบริหารสินทรัพย์ไทย (บสท.) เข้าชิงตำแหน่งกรรมการผู้จัดการเอสเอ็มอีแบงก์คนใหม่ 
เชาวรัตน์ เป็นหนึ่งในคณะกรรมการฟื้นฟูกิจการเอสเอ็มอีแบงก์ ที่มี พิชัย ชุณหวชิร เป็นประธานอยู่ 
แถม เชาวรัตน์ ยังเป็นเพื่อนนักเรียนรุ่นเดอะของบอร์ดคนโตซะล่วย 
จะว่าไป เชาวรัตน์ ถือว่าเป็นผู้ที่มีประสบการณ์ในการขายทรัพย์สินจาก บสท. มานานนับ 10 ปี ทำยอดขายแต่ละปีมีไม่ต่ำกว่า 2 หมื่นล้านบาท 
จึงน่าจะเอาความเชี่ยวชาญเรื่องดังกล่าวมาใช้ช่วยแก้เรื่องหนี้เสีย และขายสินทรัพย์ของเอสเอ็มอีแบงก์ได้ แต่เรื่องอื่นๆ คงต้องลุ้น